Več informacij o uporabi internetne povezave

Programska oprema HP uporablja internetno povezavo:
•	za posodobitev programske opreme in funkcij
•	za preprečevanje težav
•	za zagotavljanje podpore

Programska oprema HP vam ponuja možnost, da pred vzpostavitvijo internetne povezave prejmete obvestilo. Prav tako pa lahko izberete, ali boste določene komponente namestili ali ne. 

HP si prizadeva varovati vašo zasebnost in celovitost vašega računalniškega sistema, zlasti kadar uporabljate internetno povezavo. Podatki, ki jih HP prenese iz vašega računalnika, bodo uporabljeni za ugotavljanje, ali potrebujete kakšne posodobitve in za primerjavo navedenih informacij z vašim načinom uporabe izdelkov HP. Podatkov o vašem imenu, naslovu ali e-poštnem naslovu ne bomo zbrali brez vašega dovoljenja.

HP lahko nekatere podatke uporabi v anonimni in/ali združeni obliki za izboljšanje kakovost izdelkov in storitev. Ti podatki se lahko prenesejo HP-jevim pravnim osebam, ki so lahko v tujini.

Naslov IP pošiljateljevega računalnika se uporablja samo za vzpostavitev varne internetne povezave.

Programska oprema HP, ki uporablja internetno povezavo

Vso nameščeno programsko opremo ureja HP-jeva izjava o zasebnosti na naslovu www.hp.com/go/privacy. Vsi zbrani podatki so varovani v skladu s tem pravilnikom. HP spoštuje zasebnost strank. To obvestilo je skladno s HP-jevo izjavo o zasebnosti in mednarodno zakonodajo.

Vsa navedena programska oprema morda ni priložena vsem izdelkom. 

Registracija izdelka HP
Privzeto se registracija izdelka HP samodejno začne, ko se konča namestitev programske opreme. Če želite omogočiti samodejno registracijo izdelka, mora programska oprema zbrati te podatke o izdelku in računalniškem sistemu:
•	številko modela/ime/serijo izdelka
•	serijsko številko
•	operacijski sistem računalnika
•	jezikovne in državne/območne nastavitve operacijskega sistema
•	kodo storitve izdelka

Programska oprema se bo povezala s spletnim mestom za registracijo vašega izdelka HP, nato pa prenesla te podatke in tako poenostavila postopek registracije . 

Če želite preprečiti zagon registracije izdelka HP in povezovanje z internetom, počistite potrditveno polje »Registrirajte izdelek pri HP-ju« na koncu namestitve programske opreme.

Posodobitev HP
Zastarela programska oprema lahko včasih zavira namestitev ali delovanje izdelka. Posodobitev HP redno preverja, ali obstajajo posodobitve programske opreme, tako da boste vedeli, ko je na voljo nova programska oprema. Poleg tega omogoča takojšen prenos in samodejno namestitev. Posodobitev HP je priročno orodje za zagotavljanje, da je programska oprema HP v računalniku in tiskalniku vedno posodobljena.

Pogosta vprašanja o Posodobitvi HP

Zakaj so posodobitve pomembne?
Zastarela programska oprema lahko včasih zavira namestitev ali delovanje izdelka. S posodabljanjem programske opreme HP lahko preprečite, da bi do težav sploh prišlo, ali pa si olajšate iskanje rešitev, če vseeno pride do njih. Rešitve so v obliki vodene pomoči in podpornih dokumentov. 

Kateri podatki se prenesejo pri samodejnem preverjanju, ali so na voljo posodobitve?
Posodobitev HP zbira in daje v skupno rabo te informacije:	
•	ime operacijskega sistema	
•	nastavitev države/območja	
•	nastavitev jezika	
•	seznam priključenih tiskalnikov HP	
•	seznam priključenih naprav USB HP	
•	seznam priključenih naprav za zajemanje slik HP	
•	število poskusov prenosa in uspešnih namestitev programske opreme HP

Ker želimo izboljšati Posodobitev HP, ta program zbira tudi dnevniške datoteke, ki se ustvarijo pri prenosu in namestitvi programske opreme HP. Te podatke uporabljamo za izboljšanje prihodnjih posodobitev. Uporabniki si lahko ogledajo podatke v dnevniških datotekah in odobrijo prenos. Ti podatki se sledijo anonimno. Posodobitev HP strankinim podatkom ne priloži nobenega enoličnega identifikatorja.

Se posodobitve samodejno prenesejo in namestijo?
Ko dovolite iskanje posodobitev, se lahko nekatere male, nujne posodobitve prenesejo in namestijo brez prejšnjega obvestila, toda samo tiste, ki trenutno nameščeni programski opremi omogočajo pravilno delovanje. Največkrat pa boste prejeli obvestilo, ko bodo posodobitve na voljo, in lahko izbrali, katero programsko opremo želite prenesti in namestiti.

Kako pogosto programska oprema preverja, ali so na voljo posodobitve?
Privzeta nastavitev programa Posodobitev HP je, da enkrat tedensko preveri, ali so na voljo posodobitve.. Lahko pa pogostost preverjanja kadar koli spremenite tako, da v meniju »Start« odprete Posodobitev HP.

Koliko stanejo posodobitve?
HP ne zaračunava posodobitev programske opreme HP. Vendar pa mora biti računalnik povezan z internetom, da lahko Posodobitev HP poišče in prenese posodobitve programske opreme HP. Stroški internetne povezave so odvisni od vašega ponudnika internetnih storitev. Prenos posodobitev programske opreme HP ne povzroči nič vreč stroškov kot vse druge internetne dejavnosti, na primer branje e-pošte ali brskanje po spletu.

Kako HP varuje mojo zasebnost?
Posodobitev HP ne zbira vašega imena, naslova ali e-poštnega naslova. Naslov IP vašega računalnika se uporablja samo za varno internetno povezave. Posodobitev HP ne ustvari nobenega enoličnega identifikatorja, ki bi lahko bil uporabljeni za prepoznavanje vas ali vašega računalnika.

HP-jev program sodelovanja strank/HP-jeva raziskava za izboljšanje izdelkov
Če se strinjate z namestitvijo programske opreme za HP-jev program sodelovanja strank/HP-jevo raziskavo za izboljšanje izdelkov, boste v prihodnje imeli možnost sodelovanja v HP-jevem programu sodelovanja strank/HP-jevi raziskavi za izboljšanje izdelkov. Ta program je prostovoljen. Več o tem lahko izveste, ko vas programska oprema pozove k sodelovanju.

Če se strinjate s sodelovanjem, se lahko programska oprema občasno poveže s HP-jem in prenese te vrste podatkov (z vašim dovoljenjem), ko ste povezani z internetom:  
•	podatke o računalniškem sistemu, kot so operacijski sistem, velikost pomnilnika, država/območje, jezik in naslov IP
•	podatki o izdelkih HP, kot so številka modela in serijska številka izdelka
•	podatki o tem, kako uporabljate izdelek HP, na primer število natisnjenih strani, način tiskanja, mediji, znamka črnila ali kartuše in vrste natisnjenih datotek.
•	dodatni tehnični podatki, ki se razlikujejo glede na izdelek

Zbrani podatki se uporabljajo v anonimni in združeni obliki. Ta prenos ima zanemarljiv vpliv na hitrost delovanja in povezave. HP lahko te podatke uporabi za oblikovanje boljših izdelkov.

Trgovina za potrošni material HP
Ko v programski opremi izberete povezavo »Spletna trgovina«, se HP-ju pošljejo ti podatki:
•	lokacija 
•	jezik
•	številka modela tiskalnika

HP Connected
Na namizje bo morda shranjena ikona (»bližnjica«) s povezavo do spletnega mesta HP Connected (morda ne bo na voljo ali nameščena za nekatere HP-jeve tiskalnike). Če imate tiskalnik, ki ima vzpostavljeno povezavo z internetom in podpira spletne storitve HP ePrint, si lahko na spletnem mestu HP Connected ogledate stanje svojega tiskalnika, dodate in odstranite programe za tiskanje ter upravljate nastavitve storitve ePrint in zgodovino poslov v poljubnem brskalniku doma ali na poti.
 
Ko obiščete spletno mesto HP Connected, bodo iz vašega računalnika morda poslani spodnji podatki, s katerimi bomo izboljšali vašo splošno izkušnjo in samodejno vnaprej dopolnili nastavitve:
•	lokacija (trenutna nastavitev v računalniku),
•	jezik (trenutna nastavitev v računalniku) in
•	številka modela tiskalnika. 

Nikdar ne bodo zbrani ali posredovani nobeni osebno določljivi podatki.
Ikono HP Connected (»bližnjico«) odstranite z namizja tako, da jo povlečete v koš na namizju oziroma je kliknete z desno tipko miške in nato izberete »Izbriši«.

Coupons.com
V vašem računalniku je morda nameščena programska oprema podjetja Coupons, Inc. Ta programska oprema omogoča, da iz interneta natisnete kupone proizvajalcev, ki jih lahko uporabite za popuste v trgovinah. Pri namestitvi te programske opreme se lahko v računalnik iz interneta prenese identifikator, ki se uporablja za registracijo in omogoča pravilno delovanje programske opreme. 

Ko jo prvič uporabite, se programska oprema Coupons, Inc. poveže s spletnim mestom Coupons.com (http://www.coupons.com), kjer morate prebrati in sprejeti določila licenčne pogodbe za končne uporabnike Coupons.com, da lahko aktivirate programsko opremo in omogočite tiskanje kuponov proizvajalcev iz interneta. Ko je aktivirana, lahko programska oprema za tiskanje kuponov Coupons.com občasno dostopa do interneta, da preveri, ali so na voljo posodobitve, in jih prenese. 
 
Za več informacij o programski opremi Coupons.com, vključno z licenčno pogodbo za končne uporabnike podjetja Coupons.com in pravilnikom o zasebnosti, pojdite na http://www.coupons.com.

Če programske opreme Coupons.com ne želite namestiti v računalnik, izberite možnost namestitve, ki omogoča namestitev programske opreme po meri in na seznamu programske opreme, ki bo nameščena, počistite potrditveno polje »Coupons.com«. 

Poročilo o namestitvi

Če je ta možnost izbrana v namestitvenem programu, bo HP-ju morda poslano poročilo o namestitvi.Če pošljete poročilo o namestitvi, boste HP-ju pomagali pri izboljševanju tiskalnikov v prihodnosti.V poročilu, ki bo HP-ju poslano prek vaše internetne povezave, bodo anonimni podatki o trenutni namestitvi.Poročilo o namestitvi vsebuje naslednje podatke:
– informacije o sistemu (na primer:operacijski sistem, različica).
– informacije o izdelku (na primer:model izdelka, možnosti ali konfiguracije izdelka).
– izbire namestitve (na primer:izbira povezave, izbire programske opreme).
– čas namestitve.
– sporočila o napakah, prejeta med namestitvijo.